Diari Oficial de la Generalitat Valenciana


Sumari del DOGV 6382, del 22-10-2010 (2010/11360)

Convocatòria d'ajudes a pimes de les demarcacions territorials de les cambres de comerç d'Alacant, Castelló i València per al desenvolupament del Programa SITI (Programa d'Intel·ligència Tecnològica Internacional).
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6382

Data del DOGV
:   22-10-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/11367


Data del document
:   20-10-2010

Organisme emissor
:   Consell de Cambres Oficials de Comerç, Indústria i Navegació de la Comunitat Valenciana

Tipus de document
:   Anunci

Descriptors 

:   * ajuda pública

Convocatòria d'ajudes a pimes de les demarcacions territorials de les cambres de comerç d'Alacant, Castelló i València per al desenvolupament del Programa SITI (Programa d'Intel·ligència Tecnològica Internacional). [2010/11659]  
El Consell Superior de Cambres de Comerç, Indústria i Navegació d'Espanya, junt amb les cambres de comerç d'Alacant, Castelló i València, han posat en marxa el Programa SITI en el marc el Programa Operatiu de FEDER, per al període 2007-2013, i cofinançat pel Fons Europeu de Desenvolupament Regional (FEDER) i les cambres de comerç.  
La Secretaria Tècnica del Programa d'Intel·ligència Tecnològica Internacional SITI anuncia la posada en marxa del programa esmentat i l'obertura de la convocatòria per a promoure la participació de les pimes de les demarcacions territorials de les cambres de comerç d'Alacant, Castelló i València en el Programa SITI.   
El Programa SITI persegueix contribuir a la millora de la competitivitat i a l'enfortiment de les pimes espanyoles en mercats internacionals a través de la generació d'informació amb vista a facilitar el procés de presa de decisions de les pimes, pel que fa al seu procés d'internacionalització, bé per a l'adquisició/venda de tecnologia, bé per a la protecció de tecnologia, bé per a la innovació en processos tecnològics, etc. Aquesta informació es plasmarà en un informe tecnològic internacional personalitzat en què es facilitaran recomanacions pel que fa a tecnologies d'interés per a l'empresa en matèria de patents existents, tendències, tecnologies lliures, estat de la protecció legal dels desenvolupaments i coneixement dels competidors a escala internacional en relació amb les tecnologies d'interés per a l'empresa.  
El termini per a la presentació de sol·licituds s'obri l'endemà de la publicació d'aquest anunci i quedarà obert durant tot l'any i fins que s'incorpore el nombre màxim d'empreses previst per a l'exercici a les cambres de comerç d'Alacant, Castelló i València.  
El text complet d'aquesta convocatòria està a disposició de les empreses a la seu de la Secretaria Tècnica de les cambres de comerç d'Alacant, Castelló i València. A més pot consultar-se a través de les pàgines web de les cambres esmentades en l'adreça següent: ; ; .  
València, 20 d'octubre de 2010.- El president del Consell de Cambres Oficials de Comerç, Indústria i Navegació de la Comunitat Valenciana: José Vicente Morata Estragués.